Burimet e ujërave termale të Biljat

Burimet e ujërave termale të Biljat pranë Fushë-Krujës  janë burime termale, të cilët ndodhen më pranë kryeqytetit. Ato gjenden në rrugën nacionale Vorë - Fushë Krujë në fshatin Bilaj, pranë urës së Gjolës. Burimet e këtyre ujërave termalë dalin nga depozitimet e luginës së Ishmit. Janë ujëra të pasura sulfurore me lëndë minerale si: Ca, Na, K, Fe, Mg etj. Temperatura e ujërave është 55 gradë C. 
Këto të fundit kanë efekte kurative mbi probleme të remautizmës, lëkurës dhe sistemit nervor. Duhet të përmendim se këtu është ngritur një qendër e re dhe bashkëkohore rehabilitimi, e quajtur "Qëndra Kurative Ibrahim Kupi". Kjo qendër ofron shërbimet e akomodimit, ushqimit, shërbimin e specializuar të stafit mjekësor etj.
Histori
Njëra nga qendrat e ujërave termale në shqipëri është edhe ajo në fshatin Bilaj, afër Fushë-Krujës. Llixhat janë relativisht të reja të inauguruara më 19 Maj 1979 nga shteti. Uji termal apo mineral del në sipërfaqe nga thellësia rreth 3000 metra. Fillimi i punës në vendin e burimit ishte bërë në vitin 1959 nga sondat e kërkimit të naftës. Për çudi, në vend të naftës kishte dalë ujë i nxehtë me ngjyrë të kaltër dhe në temperaturë rreth 55 gradë celsius. Kështu, pasuan punimet që në fshatin Bilaj të luginës së lumit Ishëm të ngritet një banjë apo llixhë, e njohur për vlerat e ujit termal, i pasur me sulfur e minerale tjera.

Vetit kurative
Uji mineral i Bilajt ka efekte të shumta shendetësore. Uji përdoret për banjo të ngrohta kundër sëmundjeve të reumatizmës, sëmundjeve dermatologjike, e atyre gjinekologjike, e gjithashtu edhe të sistemit nervor. Rezultate mjaft pozitive kanë dhënë këto llixha edhe në luftimin e kurimin e strumës, veseve të zemres, aparatit tretës etj.
 Referime 

Kategoria:Llixha ne Shqipëri